Peatselt tuleb tal aga uuesti kohtutee ette võtta. Suvel mõistis kohus Lasnamäe kurikakangelasena kurikuulsaks saanud Einroosi liiklusnõuete rikkumises süüdi ja leidis, et väärteomenetluse käigus kogutud tõendites ilmnevad kuriteo tunnused. Seetõttu edastas kohus materjalid prokuratuuri kriminaalmenetluse alustamise otsustamiseks, mida prokuratuur nüüd ka tegi. Põhja ringkonnaprokuratuuri pressinõuniku Kaarel Kallase sõnul on kahtlustatav üle kuulatud. "Kuna praegu ei ole kõiki menetlustoiminguid veel tehtud, ei ole võimalik rohkem infot jagada," kommenteeris Kallas.